**KRAJEVNA SKUPNOST NOVA GORICA**

**ERJAVČEVA ULICA 4**

**5000 NOVA GORICA**

Številka: 900-22/2022-N

Datum: 15. 12. 2022

**Z A P I S N I K**

**konstitutivne seje** Krajevne skupnosti Nova Gorica, ki je bila dne 14. decembra 2022 v sejni sobi KS Nova Gorica, Erjavčeva 4, s pričetkom ob 17. uri.

**Prisotni:** Oton Mozetič, Iztok Nemec, Vesna Vitez, Mateja Humar, Irena Jevšček, Neli Skočaj, Sanja Markočič, Gregor Humar, Radovan Ličen, Valter Adamič, Darija Bratina, Bojan Horvat

**Ostali prisotni:** Melanija Kerševan

**Odsotni-opravičili:** Ingrid Černe

**Dnevni red:**

1. Poročilo Občinske volilne komisije o izidu volitev v svete krajevnih skupnosti na območju Mestne občine Nova Gorica.
2. Imenovanje komisije za potrditev mandatov članov sveta krajevne skupnosti.
3. Poročilo mandatne komisije.
4. Izvolitev predsednika Sveta krajevne skupnosti Nova Gorica.
5. Razno.

Predsedujoči je ugotovil, da je od 13 (trinajst) izvoljenih svetnikov prisotnih 12 (dvanajst) svetnikov. Svet je sklepčen.

Prisotne je pozdravil Oton Mozetič, zadnji izvoljeni predsednik Sveta KS Nova Gorica in jim zaželel uspešno delo.

V skladu s 13. členom Odloka o krajevnih skupnostih v Mestni občini Nova Gorica prvo sejo sveta KS skliče in do izvolitve novega predsednika vodi zadnji izvoljeni predsednik, če pa to ni mogoče jo skliče najstarejši član sveta.

**Ad 1)**

Predsedujoči je prisotne seznanil s Poročilom Občinske volilne komisije o izidu volitev v svete krajevnih skupnosti na območju Mestne občine Nova Gorica, ki so bile 20. novembra 2022. Poročilo je bilo na spletni strani Mestne občine Nova Gorica. V Svet KS Nova Gorica so bili izvoljeni: Iztok Nemec, Sanja Markočič, Radovan Ličen, Neli Skočaj, Bojan Horvat, Vesna Vitez, Gregor Humar, Darija Bratina, Ingrid Černe, Irena Jevšček, Oton Mozetič, Mateja Humar, Valter Adamič.

Predlagal je, da se sprejme:

**SKLEP:** Sprejme se poročilo Občinske volilne komisije o izidu volitev v Svet KS Nova Gorica, ki so bile 20. novembra 2022.

Glasovanje:

ZA: 12

PROTI: 0

Sklep je bil soglasno sprejet.

**Ad 2)**

Predsedujoči je predlagal, da se izmed prisotnih članov imenuje tri-člansko komisijo (predsednik in dva člana) za potrditev mandatov članov sveta krajevne skupnosti.

Predlogi: Darija Bratina, Valter Adamič, Iztok Nemec

**SKLEP:** Za predsednika komisije se imenuje Iztok Nemec, za člana se imenujeta Valter Adamič in Darija Bratina.

Glasovanje:

ZA: 12

PROTI: 0

Sklep je bil soglasno sprejet.

**Ad 3)**

Komisija je pregledala predložena potrdila o izvolitvi in poročilo Občinske volilne komisije o izidu volitev v svete krajevnih skupnosti na območju Mestne občine Nova Gorica, ki je bilo objavljeno na spletni strani MONG. Komisija je ugotovila, da do začetka konstitutivne seje ni bila vložena nobena pritožba. Na konstitutivni seji je 12 novoizvoljenih članov predložilo potrdila oziroma se izkazalo z osebnim dokumentom, kar je več kot polovica, zato se Svet KS Nova Gorica lahko konstituira.

**SKLEP:** Potrdi se mandate navedenim članom Sveta KS Nova Gorica: Iztok Nemec, Sanja Markočič, Radovan Ličen, Neli Skočaj, Bojan Horvat, Vesna Vitez, Gregor Humar, Darija Bratina, Irena Jevšček, Oton Mozetič, Mateja Humar, Valter Adamič.

Glasovanje:

ZA: 12

PROTI: 0

Sklep je bil soglasno sprejet.

**Ad 4)**

Predsedujoči seznani prisotne z določbami 10. člena Odloka o krajevnih skupnostih v Mestni občini Nova Gorica (Uradni list Rep. Slovenije, št. 52/2013), ki pravi da ima Svet krajevne skupnosti predsednika, ki ga izmed sebe z večino opredeljenih glasov navzočih članov (navadna večina) izvolijo člani sveta.

Predsedujoči je predlagal, da se sprejme odločitev ali bodo volitve predsednika javne ali tajne.

Za predsednika Sveta KS Nova Gorica so navzoči predlagali Otona Mozetiča in Gregorja Humarja.

Pripravljene so bile glasovnice za volitve (12) na katerih sta bili imeni kandidatov. Prisotni člani so tajno glasovali.

Po končanem glasovanju se je sestala mandatna komisija in pregledala glasovnice.

Poročal je predsednik mandatne komisije Iztok Nemec: Oddanih je bilo 12 glasovnic. Vse so bile pravilne. Kandidat Oton Mozetič je prejel 5 glasov, kandidat Gregor Humar je prejel 7 glasov.

Na podlagi glasovanja je bil sprejet

**SKLEP:** Gregor Humar je izvoljen za predsednika Sveta KS Nova Gorica.

Predsednik Gregor Humar se je zahvalil za zaupanje in v povedal, kako si predstavlja delo Sveta in sodelovanje z vsemi člani v mandatu. Pozval je člane Sveta, da za naslednjo sejo pripravijo predloge prioritet iz svojega okolja.

**Ad 5)**

5-1: Imenovanje inventurne komisije

**SKLEP:** Imenuje se inventurna komisija v sestavi:

Mateja Humar, predsednica

Sanja Markočič, članica

Radovan Ličen, član

Glasovanje:

ZA: 12

PROTI: 0

Sklep je bil soglasno sprejet.

5-2: Obratovanje gostinskega obrata v podaljšanem obratovalnem času

KS Nova Gorica je zaprošena za mnenje v zvezi z obratovanjem gostinskega obrata BISTRO SABINA, Ulica Gradnikove brigade 59 v POČ in sicer za petek, od 22. do 23. ure.

Pripomb na obratovanje lokala KS nima zabeleženih.

**SKLEP:** Gostinskemu obratu BISTRO SABINA se daje se pozitivno mnenje za obratovanje v podaljšanem obratovalnem času v letu 2023.

Sklep je bil soglasno sprejet.

5-3

V nadaljevanju seje se je razvil pogovor med člani Sveta, kje vse vidijo v mestu potrebe po ureditvi (garažne hiše, parkirna politika, …)

Konstitutivna seja je bila zaključena ob 18.25

Zapisnik je bil sprejet na 2. seji, ki je bila 18. 1. 2023

Številka: 900-22/2022 N

Zapisala:

Melanija Kerševan

Predsednik Sveta KS Nova Gorica:

Gregor Humar